|  |  |  |
| --- | --- | --- |
|   **-สำเนาคู่ฉบับ-** ที่ มท ๐๘๐๘.๓/ว  | A:\KRUT.TIF ถนนนครราชสีมา เขตดุสิต กทม. ๑๐๓๐๐ |  กรมส่งเสริมการปกครองท้องถิ่น  |

###  มกราคม ๒๕6๒

เรื่อง แจ้งเลขที่เอกสารโอนขายบิลเงินฝากภาษีและค่าธรรมเนียมรถยนต์ ให้แก่องค์กรปกครองส่วนท้องถิ่น

 ประจำเดือนธันวาคม 2561

เรียน ผู้ว่าราชการจังหวัด ทุกจังหวัด

อ้างถึง ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์การจัดสรร

 เงินภาษีให้แก่องค์กรปกครองส่วนท้องถิ่น สำหรับปีงบประมาณ พ.ศ. 2562 ลงวันที่ 2 ตุลาคม 2561

สิ่งที่ส่งมาด้วย 1. สำเนาหนังสือกรมการขนส่งทางบก ที่ คค 0416.4/384 ลงวันที่ 9 มกราคม 2562

 ๒. สำเนาหนังสือกรมการขนส่งทางบก ที่ คค 0416.4/386 ลงวันที่ 9 มกราคม 2562

 ๓. สำเนาหนังสือกรมการขนส่งทางบก ที่ คค 0416.4/388 ลงวันที่ 9 มกราคม 2562

 ตามที่คณะกรรมการการกระจายอำนาจให้แก่องค์กรปกครองส่วนท้องถิ่นได้มีประกาศ เรื่อง หลักเกณฑ์การจัดสรรเงินภาษีให้แก่องค์กรปกครองส่วนท้องถิ่น สำหรับปีงบประมาณ พ.ศ. 2562 ลงวันที่ 2 ตุลาคม 2561 กำหนดให้จัดสรรเงินภาษีและค่าธรรมเนียมรถยนต์ให้แก่องค์กรปกครองส่วนท้องถิ่น ตามหลักเกณฑ์การจัดสรรเงินภาษีและค่าธรรมเนียมรถยนต์ให้แก่องค์กรปกครองส่วนท้องถิ่นในปีงบประมาณ พ.ศ. 2561 นั้น

 กรมส่งเสริมการปกครองท้องถิ่นได้รับแจ้งจากกรมการขนส่งทางบกว่า ได้ดำเนินการโอนขายบิลเงินฝากภาษีและค่าธรรมเนียมรถยนต์ให้แก่องค์การบริหารส่วนจังหวัด เทศบาล องค์การบริหารส่วนตำบล และเมืองพัทยา ประจำเดือนธันวาคม 2561 ดังนี้

 1. องค์การบริหารส่วนจังหวัด จำนวน 1,211,085,258.25 บาท (หนึ่งพันสองร้อยสิบเอ็ดล้านแปดหมื่นห้าพันสองร้อยห้าสิบแปดบาทยี่สิบห้าสตางค์)

 2. เทศบาล องค์การบริหารส่วนตำบล และเมืองพัทยา จำนวน 302,771,314.57 บาท (สามร้อยสองล้านเจ็ดแสนเจ็ดหมื่นหนึ่งพันสามร้อยสิบสี่บาทห้าสิบเจ็ดสตางค์)

รายละเอียดสามารถดาวน์โหลดได้ที่เว็บไซต์กรมส่งเสริมการปกครองท้องถิ่น www.dla.go.th เมนู “ หนังสือราชการ”

 จึงเรียนมาเพื่อโปรดทราบ และแจ้งองค์กรปกครองส่วนท้องถิ่นพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ส่วนนโยบายการคลังและพัฒนารายได้

โทร. ๐-๒๒๔๑-๙๐๐๐ ต่อ ๑๔๒๔

โทรสาร ๐-๒๒๔๑-๘๘๙๘

ผู้ประสาน นางสาววริศรา ตองหว้าน

โทร.08-1965-2397